- छोटू भाइ, किए रौदमे कपड़ा बेच-बेच चाम कारी करै छऽ । अरामसँ ठण्ढ़ामे बैस कऽ तास खेलऽ ।
 - नै भाइ, तास खेलबाक फुरसत नै छै । बाबूक दबाइ निंघटि गेलै । घूमि-फिर कऽ किछु बेच लेब तँ दबाइ भऽ जेतै ।
 - लोक तँ बुढ़ माए-बापकेँ दबाइ अनठेने रहै छै । देरीसँ इलाज हेतै तँ जल्दी छुआछन भेंटि जेतै । तूँ किए अगुताएल रहै छऽ ।
 - नै बुझलहो भाइ । ई इनभेस्टमेन्ट छै । आइ हमरा सेवा करैत हमर बेटा देखतै तखने ने काल्हि ओ हमर सेवा करतै । बुझलऽ. . . । 